Kirkenes kirke

Kirkenes kirke er en langkirke fra 1959 i Kirkenes i Sør-Varanger kommune, Finnmark fylke. Adkomst til stedet er via E6. Kirken er sognekirke i Sør-Varanger sogn i Varanger prosti.

Byggverket er i betong, har 275 sitteplasser og galleri.Alf Henry Rasmussen side 88

Arkitekt for kirken var Sofus Hougen. Inventaret er fra byggeåret eller senere. Altertavlen er laget av billedhugger Kristofer Leirdal og viser Jesusbarnet i krybben under stjernene og Kristus på korset. Leirdal har også utført døpefonten, mens prekestolen er av Sivert Donali. Orgelet ble bygget av J. H. Jørgensen Orgelfabrik i 1959 og var en gave til kirken fra A/S Sydvaranger da kirken ble innviet.Kirkenes kirke/orgelet fra Arkitekturguide for Nord-Norge og Svalbard
mini|venstre|Den gamle kirken, tegnet av Christian Heinrich Grosch, fotografert i 1928.
Dagens kirke ble reist som en del av gjenreisningen etter andre verdenskrig og er den andre kirken på stedet.

Den første kirken ble innviet i 1862 og var en langstrakt åttekantet trekirke tegnet av Christian Heinrich Grosch.Chr. H. Grosch 1801-1865, bygninger i Norge  fra Nasjonalmuseet Denne kirken sto til 1944 da den ble ødelagt under bombingen før frigjøringen. Kirken brant helt ned til grunnen. Den ble oppført i 1862 med navnet Syd-Varanger kirke.Hage, I. og J.v. Bonsdorff: Kunsthistorie i nord. Tidsskriftet Ottar nr 3, 2000.

 Tidssone og soltid 

Ettersom Kirkenes kirke ligger nær opptil 30° østlig lengdegrad er det den sognekirken i Norge hvis lokale soltid er nærmest norsk sommertid. Når det er normaltid, gjerne omtalt som vintertid, er det Steigen kirke som ligger nærmest.

 Referanser 

 Litteratur 


 Eksterne lenker 


 Arkitekturguide for Nord-Norge og Svalbard

Kategori:Kirkenes
Kategori:Kirker i Sør-Varanger
Kategori:Kulturminner i Sør-Varanger
Kategori:Norske kirker fra 1959
Kategori:Kirker i Varanger prosti
Kategori:Basilikaer i Norge
Kategori:Kirkebranner i Norge